[bookmark: _GoBack]KONKURS za učešće na V međunarodnoj izložbi „ILUZIJA/ Buđenje“
Autorski koncept: Ana Marinović, MA primenjenih umetnosti
Mesto održavanja: Art kafe Slavoljub bar, Kralja Milutina 53, Beograd
Datum otvaranja: 13. maj 2026.
Žirirana izložba, prodajnog karaktera

Detalji konkursa
Konkurs za učešće na kolektivnoj, V međunarodnoj izložbi na temu „ILUZIJA/ Buđenje“, otvoren je za umetnike čiji su radovi nastali u oblastima likovnih i primenjenih umetnosti, u svim tehnikama: crtež, slika, akvarel, grafika, fotografija, kolaž, digitalni radovi, industrijski i modni dizajn, mozaik, skulptura...Zabranjeno je slati radove koje je napravila veštačka inteligencija.

Rok za prijavu: najkasnije do 3. MAJA (ponoć)
E-mail za prijave: kreativnafabrika@gmail.com
Naslov e-maila: „Prijava na ILUZIJA/ Buđenje“
Imena izabranih autora: biće objavljena do 5. maja 2026.
Otvaranje izložbe: 13. maj 2026.
Izložba traje: minimum dva meseca
Mesto: Art kafe Slavoljub bar, Kralja Milutina 53, Beograd

O TEMI 
Iluzija je pojam koji se proteže kroz istoriju umetnosti i filozofije – ona može biti optička, misaona, emocionalna. Može predstavljati beg od stvarnosti ili, paradoksalno, način da se do nje dopre. Umetnici su kroz vekove koristili iluziju da bi prikazali skriveno, nagovestili promene ili stvorili utopijske i distopijske vizije sveta.
Nasuprot tome, buđenje označava trenutak prosvetljenja, svesti o istini koja je dugo bila zamagljena iluzijama. Buđenje može biti lično, unutrašnje – kao trenutak kada se pojedinac suočava sa sobom, svojim zabludama i realnošću. Može biti i kolektivno, kao društveni pokret koji razotkriva prikrivene strukture moći, nepravde i lažne slike stvarnosti.
Umetnici su pozvani da kroz različite medije i tehnike istraže odnos između iluzije i buđenja:
· Šta nas sprečava da vidimo stvarnost onakvom kakva jeste?
· Kako umetnost može razotkriti iluzije kojima smo okruženi?
· Da li je buđenje uvek oslobađajuće ili može doneti bol i razočaranje?
· Kako savremeni događaji utiču na percepciju istine i stvarnosti?
Ova izložba otvara prostor za propitivanje, kritiku, introspekciju i dijalog kroz umetnički izraz, pozivajući autore da kroz svoje radove odgovore na izazov prepoznavanja iluzija i traganja za buđenjem.

Kriterijumi i uslovi učešća
• Na konkursu mogu učestvovati pojedinci ili umetničke grupe koji se bave likovnom ili primenjenom umetnošću:
o članovi reprezentativnih udruženja (ULUPUDS, ULUS)
o članovi drugih umetničkih udruženja
o samostalni umetnici
o studenti umetničkih škola i fakulteta
o umetnici koji nisu članovi nijednog udruženja, ali se bave likovnom i primenjenom umetnošću
Važno: učesnici moraju biti stariji od 18 godina.
• Broj radova po učesniku: najviše dva
• Maksimalne dimenzije:
o dvodimenzionalni radovi: duža stranica  maksimalno 90 cm (sa opremom)
o trodimenzionalni radovi: 60 × 40 × 40 cm
o kod okruglih formata: maksimalan prečnik 80 cm
PREPORUKA: Posaljite i jedan rad manjeg formata, maksimalnih 90cm bice odabrano samo nekoliko najreprezentativnijih.

Način konkurisanja
Prijava se šalje isključivo na e-mail adresu: kreativnafabrika@gmail.com, sa naznakom: „Prijava na konkurs ILUZIJA/Buđenje“.
Prijava se popunjava na latinici.
Potrebna dokumentacija:
1. Fotografija rada za žiriranje: JPG format, RGB mod, do 500 KB
2. Fotografija rada za katalog: 300 dpi, CMYK mod, duža strana do 15 cm
3. Naziv fotografije: sadrži ime autora i naziv rada
Podaci koji se šalju direktno u tekstu e-maila (ne Word ili PDF):
1. Ime i prezime autora
2. E-mail, telefon, adresa
3. Nazivi dela, godina nastanka, tehnika, medij, dimenzije, NETO cena
• Obavezno navesti ako je rad jako težak ili ima neke specijalne tehničke zahteve za postavku (nemamo mogućnost da busimo zidove i stavljamo tiplove, radovi se kače na ekser)
4. Kratka biografija (do 10 rečenica)
5. Obavezno navesti opciju plaćanja kotizacije, opcija 1 ili 2 (samo za umetnike koji prođu žiriranje)

Kotizacija
Opcija 1: umetnik lično donosi rad u galeriju
• Cena: 2.200 RSD (Srbija)
• Participacija uključuje troškove pripreme i štampe kataloga
• Nije moguće dostavljanje/vraćanje radova poštom
Opcija 2: organizator štampa i oprema radove
• Umetnici iz Srbije: 3.500 RSD
• Umetnici iz inostranstva: 35 EUR
• Katalog se šalje elektronski (PDF)
• Umetnici koji ne mogu lično dostaviti rad mogu odabrati ovu opciju
Prilikom prijave je obavezno označiti opciju 1 ili 2.

Umetnički savet
Saša Janjić, dipl. istoričar umetnosti
Uglješa Colić, doktor likovnih umetnosti
Milena Mitrović, MA primenjenih umetnosti i vizualnog dizajna
Igor Markišić, MA primenjenih umetnosti
Ana Marinović, MA primenjenih umetnosti
Projekat realizuje: Udruženje Kreativna fabrika
Podrška: Slavoljub bar, Asocijacija autora, medijska podrška LookerWeekly.com i Miss Stills Photography

KLAUZULA O ODRICANJU ODGOVORNOSTI I PRAVIMA ORGANIZATORA DOGAĐAJA
Organizator će uložiti maksimalan napor u organizaciju i realizaciju izložbe, ali se odriče odgovornosti za eventualno oštećenje, gubitak ili krađu radova. Radovi neće biti predmet osiguranja zbog nedostatka finansijskih sredstava. Organizator nije odgovoran za eventualno kršenje prava intelektualne svojine trećih lica.

Umetnici koji prođu žiriranje saglasni su da organizatoru događaja predaju pravo da autorska dela umnožava radi izrade kataloga i promocije na društvenim mrežama, kao i isključivo pravo emitovanja i reemitovanja autorskih dela koja budu izložena na izložbi.
Prijavljivanjem na konkurs, učesnici prihvataju sve uslove organizatora izložbe.

YouTube kanal Kreativna fabrika
Od januara 2024. godine otvoren je YouTube kanal Kreativna fabrika.
• Svi video-snimci sa otvaranja izložbi biće postavljeni na ovom kanalu
Link: YouTube Kreativna fabrika

